મૂળી તાલુકાનાં ગ્રામ્ય વિસ્તાર તેમજ થાન સિરામિક ઉદ્યોગને જોડતા એવા મૂળી થાન રોડ તાજેતરમાં લાખોનાં ખર્ચે બનાવવામાં આવી રહ્યો છે. પરંતુ ગઢાદ પાસે રોડની બન્ને સાઇડ એક સાથે ખોદી નાંખવામાં આવી છે. તેમજ અગાઉ પણ ખોદકામ કરવામાં આવ્યુ હતુ તેની પણ પરિસ્થિતિ જેમની તેમ છે. આથી આ રસ્તા પર પસાર થતા વાહનચાલકોને પરેશાનીનો સામનો કરવો પડે છે. આ અંગે ગઢાદ ગામનાં સરપંચ વિક્રમસિંહ પરમાર, યુવરાજસિંહ સહિતનાંઓએ આ રસ્તા પર કોઇ અકસ્માત સર્જાઇ તે પહેલા તંત્ર દ્વારા યોગ્ય કાર્યવાહી કરાય તેવી માંગ કરી હતી.